CELEX: 62009TN0135
Language: da
Date: 2009-04-07 00:00:00
Title: Sag T-135/09: Sag anlagt den 7. april 2009 — Nexans France og Nexans mod Kommissionen

20.6.2009   
            
            
               DA
            
            
               Den Europæiske Unions Tidende
            
            
               C 141/48
            
         Sag anlagt den 7. april 2009 — Nexans France og Nexans mod Kommissionen
   (Sag T-135/09)
   2009/C 141/101
   Processprog: engelsk
   
      Parter
   
   
      Sagsøgere: Nexans France SAS og Nexans SA (Paris, Frankrig) (ved solicitor M. Powell og lawyer J.-P. Tran Thiet)
   
      Sagsøgt: Kommissionen for De Europæiske Fællesskaber
   
      Sagsøgernes påstande
   
   
               —
            
            
               Kommissionens beslutning af 9. januar 2009 — sag COMP/39610 — Surge annulleres.
            
         
               —
            
            
               Det fastslås, at Kommissionens beslutning om at fjerne fire DVD-ROM’er og en kopi af hele harddisken fra en af Nexans Frances ansattes bærbare computer med henblik på en senere gennemgang i dens bygninger i Bruxelles var ulovlig.
            
         
               —
            
            
               Kommissionens beslutning om at forhøre en af Nexans Frances ansatte den 30. januar 2009 annulleres.
            
         
               —
            
            
               Kommissionen tilpligtes at tilbagelevere ethvert dokument eller bevis, den måtte have fået kendskab til ved de annullerede beslutninger til Nexans France, herunder bl.a.: a) dokumenter, der ligger uden for det egentlige formål med kontrolundersøgelsen, b) dokumenter vedrørende elektricitetskabelprojekter uden for Det Europæiske Økonomiske Samarbejdsområde, c) dokumenter, der er uberettiget udtaget fra harddisken og DVD-ROM’erne, og d) erklæringer oprettet under eller på baggrund af forhør af Nexans Frances ansatte.
            
         
               —
            
            
               Kommissionen tilpligtes at afstå fra at anvende dokumenter eller beviser, den måtte have indhentet i henhold til de annullerede beslutninger med henblik på procedurer vedrørende en overtrædelse af Fællesskabets konkurrenceregler.
            
         
               —
            
            
               Kommissionen tilpligtes at afstå fra at videresende sådanne dokumenter eller beviser (eller afledninger eller oplysninger støttet på disse) til konkurrencemyndigheder under andre retsordener.
            
         
               —
            
            
               Kommissionen tilpligtes at betale sagens omkostninger.
            
         
               —
            
            
               Der træffes andre eller yderligere foranstaltninger, som måtte kræves.
            
         
      Søgsmålsgrunde og væsentligste argumenter
   
   I denne sag har sagsøgerne nedlagt påstand om annullation af Kommissionens beslutning K(2009) 92/1 af 9. januar 2009, hvorved Nexans France og alle selskaber, denne direkte eller indirekte kontrollerer, herunder Nexans France SAS, blev pålagt at underkaste sig en kontrolundersøgelse i henhold til artikel 20, stk. 4, i Rådets forordning nr. 1/2003 (1) (Sag COMP/39610-Surge) samt dens gennemførelse.
   Sagsøgerne har til støtte for deres påstande anført, at den anfægtede beslutning er i strid med sagsøgernes grundlæggende rettigheder, herunder retten til forsvar, retten til en retfærdig rettergang, retten til ikke at afgive belastende vidneudsagn mod én selv og uskyldsformodningen og retten til privatlivets fred. De har endvidere gjort gældende, at Kommissionen ved gennemførelsen af den anfægtede beslutning er gået videre end formålet med kontrolundersøgelsen.
   
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82, EFT L 1, s. 1.